**Zápisnica**

**z 3. zasadnutia Akademického senátu FSV UCM v Trnave**

**zo dňa 08. 06. 2020**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 3. zasadnutia AS FSV UCM
3. Vyhlásenie volieb do študentskej časti AS FSV UCM
4. Návrh študijných dokumentov FSV UCM na akademický rok 2021/2022
5. Koncepcia rozvoja FSV UCM na obdobie 2020/2024
6. Návrh rozpočtu FSV UCM na rok 2020
7. Rôzne
8. Záver
9. **Otvorenie zasadnutia**

Predsedníčka AS FSV UCM, doc. PhDr. Oľga Bočáková, PhD. otvorila 3. zasadnutie AS FSV UCM a privítala prítomných členov AS FSV UCM a členov vedenia FSV UCM.

1. **Schválenie programu mimoriadneho zasadnutia AS FSV UCM**

Predsedníčka AS FSV UCM oboznámila členov AS FSV UCM s programom zasadnutia senátu a vzhľadom k tomu, že nikto z prítomných členov senátu nemal k programu pripomienky, požiadala o schválenie programu.

**Návrh č. 1:**

**Predsedníčka AS FSV UCM navrhla schválenie programu mimoriadneho zasadnutia AS FSV UCM.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2020**

**Členovia AS FSV UCM odsúhlasili program 3. zasadnutia AS FSV UCM.**

**3) Vyhlásenie volieb do študentskej časti AS FSV UCM**

Predseda legislatívnej a volebnej komisie AS FSV, JUDr. Bystrík Šramel, PhD., predstavil návrh prípravy a realizácie volieb do študentskej časti AS FSV UCM. Vysvetlil prítomným, že vzhľadom ku končiacemu funkčnému obdobiu členov študentskej časti AS FSV UCM (ukončenie štúdia štátnou záverečnou skúškou) je potrebné vyhlásiť voľby do študentskej časti AS FSV UCM v súlade s platným dokumentom Zásady volieb do AS FSV UCM v Trnave. V mene legislatívnej a volebnej komisie AS FSV UCM navrhol nasledovné termíny:

1. od **21. 09. – 02. 10. 2020** do 12,00 hod. – podávanie návrhov na kandidátov do študentskej časti AS FSV UCM
2. dňa **07. 10. 2020** – konanie volieb do študentskej časti AS FSV UCM

**Návrh č. 2:**

**Predsedníčka AS FSV UCM vyzvala členov k hlasovaniu o predloženom návrhu termínov v súvislosti s voľbami do študentskej časti AS FSV UCM*.***

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2020:**

**Členovia AS FSV UCM schválili termíny pre voľby do študentskej časti AS FSV UCM.**

Predseda legislatívnej a volebnej komisie AS FSV, JUDr. Bystrík Šramel, PhD., vzniesol pripomienky k dokumentu „Zásady volieb do Akademického senátu FSV UCM“. Uviedol dôvody, pre ktoré je nutné dané pripomienky zapracovať.

**Návrh č. 3:**

**Predsedníčka AS FSV UCM vyzvala členov k hlasovaniu o predloženom návrhu úpravy dokumentu „Zásady volieb do Akademického senátu FSV UCM“.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 3** schválený

**Uznesenie č. 3/2020:**

**Členovia AS FSV UCM schválili aktualizovaný dokument „Zásady volieb do Akademického senátu FSV UCM“.**

Podpredseda AS FSV UCM za študentskú časť, PhDr. León Richvalský, navrhol zloženie komisie pre voľby do študentskej časti AS FSV UCM. Zároveň vyzval prítomných aby predložili ďalšie návrhy z dôvodu vyváženého zastúpenia všetkých katedier FSV UCM. Členovia senátu i vedenia fakulty predložili svoje návrhy.

Predsedníctvo AS FSV UCM rozhodlo o konečnom zložení komisie pre voľby do študentskej časti AS FSV UCM.

1. PhDr. Kristína Hoghová
2. Mgr. Boris Kolman
3. Mgr. Erika Štangová

Náhradníci:

1. Mgr. Matúš Novák
2. Renáta Vojtechová
3. Kristína Dubnická
4. Simona Skovajsová

Predsedníctvo AS FSV UCM zároveň rozhodlo, že voľby do študentskej časti AS FSV UCM sa dňa **7. októbra 2020** uskutočnia **v čase od 9.00 do 15.00 hod.** v zasadacej miestnosti dekana na 4. poschodí budovy fakulty na Bučianskej 4/A.

1. **Návrh študijných dokumentov FSV UCM na akademický rok 2021/2022**

Zastupujúci prodekan pre výchovno-vzdelávaciu činnosť, PhDr. Michal Imrovič, PhD., predstavil návrhy študijných dokumentov. Upozornil, že v dokumente „Prijímacie konanie na akademický rok 2021/2022“ nie je zahrnutý študijný program „verejná správa“ v dennej forme štúdia pre druhý a tretí stupeň štúdia, nakoľko garant štúdia dosiahol vek 70 rokov. Z tohto dôvodu vedenie fakulty predložilo správu na odstránenie nedostatkov, na ktorú dosiaľ nedostalo odpoveď.

**Uznesenie č. 4/2020:**

**AS FSV UCM žiada vedenie FSV UCM o vynaloženie maximálneho úsilia pre získanie pozitívneho vyjadrenia v súvislosti s chýbajúcimi akreditačnými právami pre študijný program „verejná správa“ pre druhý a tretí stupeň štúdia.**

Dr. Michal Imrovič ďalej predstavil návrh harmonogramu štúdia pre akademický rok 2021/2022, ktorý sa predkladá rok vopred. Ing. Jana Osuská upozornila na chybne uvedené dátumy a neaktuálny variabilný symbol.

Návrh dokumentu týkajúci sa školného a poplatkov spojených so štúdiom na FSV UCM na akademický rok 2020/2021 Dr. Michal Imrovič predstavil v porovnaní s návrhom UCM.

Členovia AS FSV UCM vzali na vedomie predložené návrhy dokumentov, hlasovať sa o nich bude na najbližšom zasadnutí AS FSV UCM.

1. **Koncepcia rozvoja FSV UCM na obdobie 2020/2024**
2. **Návrh rozpočtu FSV UCM na rok 2020**

Dekan FSV UCM, doc. PhDr. Jaroslav Mihálik, PhD. vysvetlil, že predložené návrhy dokumentov majú k dnešnému dátumu len informatívny charakter.

1. **Rôzne**

Doc. Peter Horváth požiadal Dr. Michala Imroviča, aby do harmonogramu štúdia pre akademický rok 2020/2021 (trvale aj v budúcnosti) zapracoval pre poslucháčov magisterského štúdia rovnakú možnosť odovzdávať svoje diplomové práce v dvoch termínoch, t.j. pre májové aj augustové štátne skúšky, tak ako sme im túto možnosť poskytli v súčasnom akademickom roku z dôvodu pandémie koronavírusu a opatrení s ňou súvisiacich, a podobne ako túto možnosť dlhodobo majú študenti prvého stupňa štúdia.

Doc. Peter Horváth požiadal Dr. Michala Imroviča, aby v súčinnosti so študijným oddelením vždy na začiatku akademického roka predložil katedrám zoznam študentov so špecifickými potrebami.

Dr. Martin Švikruha vyzval dekana FSV UCM a Dr. Michala Imroviča, aby pre pedagógov pripravili dokument obsahujúci okolnosti, za akých dekan FSV UCM študentom udeľuje súhlas na predĺženie riadneho termínu odovzdania záverečnej práce k štátnym skúškam.

Ing. Jana Osuská vyzvala členov AS FSV UCM aby posielali pripomienky k predloženému návrhu „Výročnej správy FSV UCM za rok 2020“.

1. **Záver**

Predsedníčka AS FSV UCM poďakovala prítomným za účasť na zasadnutí senátu a tiež za súčinnosť vedeniu FSV UCM. Zároveň po dohode s ostatnými členmi AS FSV UCM oznámila termín nasledujúceho zasadnutia, ktoré sa uskutoční dňa 2. júla 2020 o 9.30 hod..

V Trnave 08. 06. 2020

**Zapísala**: Mgr. Simona Galfyová ...........................................

**Overil:** doc. PhDr. Peter Horváth, PhD. ...........................................

**Schválila:** doc. PhDr. Oľga Bočáková, PhD. ...........................................

**Prílohy:**

1. Zásady volieb do AS FSV UCM
2. Prezenčná listina